OzLabs/hebrew-wiki-articles huggingface dataset:
ארמיית הפאנצר הראשונה (ורמאכט)

ארמיית הפאנצר הראשונה (בגרמנית: Panzerarmee .1) הייתה ארמייה בצבא גרמניה הנאצית. הארמייה שירתה החל מ-16 בנובמבר 1940 לאורך כל שנות המלחמה, עד שפורקה ב-8 במאי 1945. הארמייה הוקמה ראשית בתור קבוצת פאנצר קלייסט (פאנצרגרופה פון קלייסט), כאשר מפקדה הראשון היה אוואלד פון קלייסט.

==היסטוריה==
ב-5 במרץ 1940 הוקמה קבוצת הפאנצר קלייסט, על בסיס הקורפוס ה-22 בפיקודו של אוואלד פון קלייסט. קבוצת הפאנצר לחמה במהלך המערכה על צרפת, כשהיא כוללת את הקורפוסים הממונעים ה-14, ה-19 וה-41, וצלחה את נהר המז והגיעה עד לתעלת למאנש. בשלב השני לחמה הארמייה כנגד הצרפתים, כשהיא כוללת את הקורפוסים הממונעים ה-14 וה-16. ב-16 בנובמבר 1940, שונה שמה לקבוצת הפאנצר הראשונה. קבוצת הפאנצר שירתה בחודשיה הראשונים בצרפת הכבושה, עד אשר נשלחה באפריל 1941 להשתתף כחלק מהארמייה השנייה בפלישה ליוגוסלביה, שם זכתה בהצלחות אל מול הארמיות היוגוסלביות החמישית והשישית.
במהלך מבצע ברברוסה ביוני 1941, הוצבה קבוצת הפאנצר תחת פיקוד קבוצת ארמיות דרום, ומילאה תפקיד מרכזי בכיבוש אוקראינה על ידי הצבא הגרמני, ובין השאר השתתפה הארמייה בלחימה בקרב ברודי. ב-6 באוקטובר 1941, לאחר קרב קייב, שונה שמה של קבוצת הפאנצר לארמיית הפאנצר הראשונה, תחת פיקודו של פון קלייסט. בינואר 1942, נוצרה 'קבוצת הארמיות קלייסט' אשר כללה את ארמיית הפאנצר הראשונה והארמייה ה-17, קבוצת הארמיות פורקה במאי של אותה השנה לאחר השתתפותה בלחימה בקרב חרקוב השני.
בסוף יולי 1942 סופחה ארמיית הפאנצר הראשונה לקבוצת ארמיות חדשה בשם קבוצת ארמיות A בפיקודו של וילהלם ליסט, ובמסגרת מתקפת הקיץ של הצבא הגרמני בחזית הדרום (מבצע כחול) מילאה תפקיד מרכזי בהתקדמות המהירה של קבוצת הארמיות לעבר אזור הקווקז. בספטמבר 1942, לאחר שנבלמה התקדמות קבוצת הארמיות על ידי ההתנגדות הסובייטית הגוברת ותנאי הקרקע הקשים בהרי הקווקז, היטלר הדיח את ליסט מהפיקוד על קבוצת הארמיות ופיקד עליה באופן ישיר לפרק זמן קצר, עד שהעניק את הפיקוד לקלייסט.

בסוף 1942 ותחילת 1943, כתוצאה ממתקפת הנגד המוצלחת של הצבא הסובייטי באזור סטלינגרד ולאחר מכן באזור הדון, נאלצה הארמייה לסגת במהירות מאזור הקווקז יחד עם שאר כוחות קבוצת ארמיות A, כדי להימנע מכיתור. בינואר 1943 סופחה הארמייה ל"קבוצת ארמיות דון" תחת פיקודו של אריך פון מאנשטיין, והצליחה להאט את התקדמות הצבא הסובייטי ולמנוע ממנו לסגור את "פירצת רוסטוב" . מאוחר יותר הארמייה עברה לפיקוד קבוצת ארמיות דרום. בשנים 1943–1945 המשיכה ארמיית הפאנצר הראשונה לשרת בחזית המזרחית, וניהלה שורה של קרבות מגננה, חלקם מוצלחים ביותר, נגד ההתקדמות הצבא האדום בחלק הדרומי של זירת הלחימה.

==מפקדים==
* אוואלד פון קלייסט (5 באוקטובר 1941 - 21 בנובמבר 1942)
* אברהרד פון מקנזן (21 בנובמבר 1942 - 29 באוקטובר 1943)
* האנס הובה (29 באוקטובר 1943 - 21 באפריל 1944)
* ארהרד ראוס (21 באפריל 1944 - 15 באוגוסט 1944)
* גוטהרד היינריצי (15 באוגוסט 1944 - 19 במרץ 1944)
* ולטר נהרינג (19 במרץ 1945 - 8 במאי 1945)

==קישורים חיצוניים==
* [http://www.lexikon-der-wehrmacht.de/Gliederungen/ArmeenPz/Panzerarmee1-R.htm ארמיית הפאנצר הראשונה] באתר lexikon-der-wehrmacht 

1
קטגוריה:זירת מזרח אירופה במלחמת העולם השנייה
1
זוברובקה

זוברובקה () היא וודקה מתוצרת פולין המיוצרת משיפון. המשקה מיוצר מהמאה ה-16. וודקה זו היא בעלת 40% אלכוהול בנפח. הוודקה מתובלת על ידי השריה ב"עשב הביזון" (בלטינית: Hierochloe odorata , בפולנית: זוברוב) הנפוץ מאוד בפולין, כמו כן, בכל בקבוק ישנו גבעול זוברוב יחיד. בעקבות זאת, צבעה של הזוברובקה הוא צהבהב והיא בעלת ניחוחות וטעמי וניל, קינמון, קוקוס ושקדים, להבדיל מהגישה הקלאסית כי לוודקה לא אמור להיות צבע, ריח וטעם. על תווית הבקבוק מופיע ציור של ביזון אירופי.

==אטימולוגיה==
השם Zubrowka מגיע מן המילה Zubr בשפות פולנית ובלארוסית (כמו גם אוקראינית ורוסית), שהוא ביזון האירופי, שניזון במיוחד מעשב הביזון.

==היסטוריה==
על פי טענת היצרנית, אצילים פולנים השתמשו בגבעולי זוברוב כדי לתבל וודקה עוד מהמאה ה-14. ייצור הוודקה זוברובקה החלה מהמאה ה-16 עוד בימי האיחוד הפולני-ליטאי ובין המאה ה-16 ועד המאה ה-18 הייתה זוברובקה המשקה המועדף על האצולה והאיכרים הפולנים כאחד.

בשנת 1926, החברה הפולנית בעיר ברסט ליטובסק (כיום ברסט, בלארוס) המציאה דרך לייצור המוני של המשקה, שלאחר מכן לווה הרבה חברות ברחבי העולם. 

משרדי החברה נמצאים בביאליסטוק שבפולין.

==ייצור==
כיום מיוצרת הוודקה בבלארוס, פולין ורוסיה. בארצות הברית יש איסור לשימוש בעשב הביזון מפני שהוא מכיל את החומר הכימי קומרין, לכן כדי להרחיב את פלח השוק מייצרת החברה גרסה שונה של זוברובקה תחת המותג ZU כאשר מפרקים את הקומרין בעזרת תהליך כימי מורכב שהומצא במזקקות ארגון פולמו"ס - הארגון ששולט בשוק הוודקה בפולין.

== אזכורים בסרטים ==
הזוברובקה מופיעה רבות בסרט הסיני Suzhou River וגם בסדרת האנימה Najica Blitz Tactics כמו כן בסרט " חוד התער " משנת 1984 בכיכובו של ביל מוריי.

==קישורים חיצוניים==

* 
* [http://www.drinkhacker.com/2011/01/21/review-zu-zubrowka-bison-grass-vodka ביקורת על מותג ZU - באנגלית]
* 

קטגוריה:וודקה
קטגוריה:משקאות אלכוהוליים
קטגוריה:המטבח הפולני
מטבח פסח

מטבח פסח הוא מטבח נוסף על המטבח הרגיל המשמש רק לימי חג הפסח.
==רקע==
מעיקר הדין על פי ההלכה, אין צורך במטבח נפרד או בכלים נפרדים עבור פסח ואפשר להשתמש בפסח במטבח שבו משתמשים כל השנה בחמץ לאחר הכשרתו, ההכשרה כוללת ניקיון יסודי של השיש והכיור משיירי חמץ, ועירוי של מים רותחים (מכלי ראשון) על השיש והכיור. יש הנוהגים אף לצפות את השיש בחומרים שונים כמו נייר אלומיניום ואת הכיור בכלי פלסטיק ייעודי במידותיו של הכיור.

באשר לכלי החמץ, את רובם ניתן להכשיר על ידי הגעלה או ליבון, לאחרונה מקובל יותר לייחד לפסח כלים מיוחדים, עקב המצאת הכלים החד-פעמיים, והוזלת מחירי הכלים. מלבד ההחמרה ההילכתית הדבר יותר נח מבחינה פרקטית, כיוון שהגעלת כל כלי המטבח כרוכה במאמץ ועלויות רבות.

יש המחמירים ומייחדים "מטבח לפסח". הסיבה להחמרה זו היא חשש שאולי המטבח לא הוכשר כהלכה. מלבד זאת יש חומרא לא להניח כלים של פסח על מקום שנגע בהם חמץ, במיוחד מקום שנגע חמץ חם ולכן הנחת כלי הפסח בארון כלי החמץ כרוכה בציפוי הארונות בניילון או פלסטיק ולכן מעדיפים לא להשתמש בארונות החמץ לכלי הפסח. בדרך כלל משתמשים במטבח פסח רק למאכלי בשר, שהם המאכל העיקרי בחג.

עם זאת יש בתים בהם ישנו מטבח מיוחד לפסח בעיקר מטעמי נוחיות (מטבח נפרד מאפשר למשל לבשל במקביל מאכלי חמץ ומאכלים כשרים לפסח).

בשאר ימות השנה, המטבח אינו בשימוש, זאת כדי למנוע את כניסת החמץ, והוא נעול באמצעים שונים, המונעים את הגישה אליו, לעיתים נעשה הדבר בפלטות המדמים ארון בגדים רחב, המסווה לגמרי את המטבח המסתתר מאחוריו. מטבח הפסח משמש גם לאחסון כלי הפסח במהלך השנה. 

קטגוריה:פסח
פסח
VCR

מכשיר N1500 של חברת [[פיליפס]]

VCR (ראשי תיבות של Video Cassette Recording; הקלטה בקלטת וידאו) היה פורמט לקלטות וידאו ביתיות, שיוצר על ידי חברת פיליפס. פורמט זה היה הראשון ששווק בהצלחה לבתים פרטיים. הפורמט יצא בשנת 1971, וזכה לעדכון בשנת 1976 תחת השם VCR-LP (VCR-Long Play). הוא התבסס על טכנולוגיה אנלוגית של סרטים מגנטיים בני חצי אינץ' (12.7 מ"מ).

על קלטות הווידאו בפורמט ה-VCR ניתן היה לבצע הקלטות שארכן 30 דקות, 45 דקות או 60 דקות. מכשירי ההקלטה שתמכו בפורמט זה היו יקרים למדי; מכשיר N1500 עלה 600 לירות שטרלינג באנגליה, נכון לשנת 1971. כאשר יצא פורמט VHS בשנת 1976 הוא זכה לפופולריות גבוהה בהרבה על פני ה-VCR שקדם לו. בסוף שנות השבעים ניסתה חברת פיליפס להוציא פורמט חדש בשם וידאו 2000, אולם גם פורמט זה לא הצליח להתחרות בפורמט VHS.

==קישורים חיצוניים==

קטגוריה:וידאו
קטגוריה:אלקטרוניקה בידורית
קטגוריה:טכנולוגיות מיושנות
סקאיי

וודקה סקאיי היא וודקה שמיוצרת על ידי חברת SKYY Spirits LLC. החברה נמצאת בעיר סן פרנסיסקו שבקליפורניה בארצות הברית. וודקה זו היא בעלת 40% אלכוהול בנפח. ישנה גירסאה נוספת לוודקה סקאיי עם 45% אלכוהול אשר תואמת לקוקטיילי מרטיני.
וודקה זו מיוצרת החל משנת 1992. היוצר שלה מוריס קנבר טוען כי וודקה סקאיי היא כמעט מושלמת בעקבות שיטת הזיקוק הייחודית שלה. לוודקה סקאיי יש בקבוק בצבע כחול קובלט עם תוית פלסטיק.

== בלו סקאיי ==
בלו סקאיי הוא משקה לתת המיוצר על ידי קבוצת קמפארי והוא זמין בארצות כמו מקסיקו, אוסטרליה וברזיל.

==ייצור==
בקבוק סקאיי בנפח 750 מ"ל
הייצור של וודקה סקאיי מתרחש במזקקות בסן חוזה שבקליפורניה.
האתנול מיוצר בעיר אטשיסון שבקנזס.
הביקבוק של וודקה סקאיי נעשה בעיר לורנסברג שבקנטקי.

==טעמים שונים==

וודקה סקאיי מגיעה בכמה טעמים שונים:
*סקאיי
*סקאיי דובדבן
*סקאיי הדרים
*סקאיי זנגביל
*סקאיי ענבים
*סקאיי פסיפלורה
*סקאיי אננס
*סקאיי פטל
*סקאיי וניל

==קישורים חיצוניים==

* 

* 

קטגוריה:משקאות אלכוהוליים
קטגוריה:וודקה
הארמייה ה-11 (ורמאכט)

הארמייה ה-11 הייתה ארמייה גרמנית שפעלה במלחמת העולם השנייה.

==היסטוריה==
===הקמה ראשונה===
הארמייה ה-11 הוקמה בשנת 1940 כהכנה למבצע ברברוסה במהלך מלחמת העולם השנייה. ב-22 ביוני 1941. הארמייה ה-11 הייתה חלק מקבוצת ארמיות הדרום בעזרתם גרמניה הנאצית הוציאה לפועל את מבצע ברברוסה ופלשה לברית המועצות. לאחר מותו של מפקדה הראשון, אויגן פון שוברט, בתאונה, אריך פון מאנשטיין מונה למפקדה ונותר בראשה עד לפירוק הארמייה. באוקטובר 1941 השתלטה הארמייה, בסיוע כוחות רומניים, על מרבית שטחו של חצי האי קרים והטילה מצור על נמל סבסטופול. ניסיון סובייטי לכבוש מחדש את קרים באמצעות הנחתת כוחות חזקים בחצי האי קרץ נכשל, ומרבית הכוחות הסובייטיים שהונחתו בקרץ הושמדו במתקפת נגד גרמנית מוצלחת במאי 1942. הכוחות המגינים על נמל סבסטופול הצליחו להדוף 2 מתקפות גדולות של כוחות הציר בחורף 1941/1942, אך המתקפה השלישית הצליחה להבקיע את מעגל הביצורים, שהגן על הנמל, ולכבוש את סבסטופול בראשית יולי 1942. כ-90 אלף חיילים ומלחים סובייטיים נפלו בשבי במהלך כיבוש העיר. 

לאחר נפילת סבסטופול הועברה הארמייה צפונה, לחזית לנינגרד, אך בעקבות כיתור הכוחות הגרמניים באזור סטלינגרד, כתוצאה ממתקפת נגד סובייטית (מבצע אורנוס), החליט הפיקוד הגרמני ב-21 בנובמבר 1942 למנות את אריך פון מאנשטיין למפקד קבוצת ארמיות חדשה, בשם קבוצת ארמיות דון, שהוקמה במטרה לחלץ את הכוחות המכותרים ב"כיס סטלינגרד", ומטה הארמייה הועבר דרומה, ושימש כבסיס ליצירת המפקדה של קבוצת הארמיות.

===הקמה שנייה===
הארמייה ה-11 הוקמה מחדש בסוף 1944, כארמיית שריון. ידועה גם בשם ארמיית הפאנצר אס אס ה-11. מצבתה הייתה חסרה וגודלה לא עלה על סדר הכוחות של קורפוס אחד. במרץ 1945 עברה הארמייה ארגון מחדש, והופעלה בלחימה בחזית המערבית באזור הרי הרץ, שם הושמדה ב-21 באפריל 1945.

==מפקדים==
* אויגן פון שוברט (5 באוקטובר 1940 - 12 בספטמבר 1941)
* אריך פון מנשטיין (12 בספטמבר 1941 - 21 בנובמבר 1942)
* פליקס שטיינר (26 בנובמבר 1944 - 5 במרץ 1945)
* אוטו היצפלד (2 באפריל 1945 -8 באפריל 1945)
* ולטר לוכט (8 באפריל 1945 - 21 באפריל 1945)

11

11
מוזיאון הזכוכית (טקומה)

מוזיאון הזכוכית (באנגלית: Museum of Glass; ראשי תיבות: MOG) הוא מוזיאון המוקדש לאמנות הזכוכית וממוקם בטקומה שבמדינת וושינגטון. המוזיאון מתמקד באמנות עכשווית של זכוכית. 
== היסטוריה ==
המוזיאון הוקם בטקומה בשל היותה עירו של אמן הזכוכית הנודע דייל צ'יהולי ונועד לספק סביבה דינמית ללמידה אודות אמנות הזכוכית, באמצעות חוויות, תערוכות ואוספי אמנות בתחום זה. המוזיאון עוצב על ידי האדריכל הקנדי ארתור אריקסון, ונפתח ביולי 2002. הוא הוקם סמוך לאוניברסיטת וושינגטון-טקומה, על נתיב המים תי-פוס (Thea Foss), והוא מחובר אל העיר באמצעות גשר מקורֶה מזכוכית, המקושט באלפי יצירות זכוכית של צ'יהולי.

המוזיאון כולל מבנה בצורת קונוס בגובה 27 מטר, בו מוצגים יצירות ניפוח זכוכית מגוונות, ובו מתארחות תערוכות מתחלפות של אמני זכוכית ידועים. כן כולל המוזיאון סדנה לעבודה בזכוכית, המזמינה אמני זכוכית ידועים וחדשים מכל העולם לעבוד בה וליצור בזכוכית במשך מספר ימים, כאשר המבקרים במוזיאון יכולים לצפות בהם במהלך עבודתם.

==קישורים חיצוניים==

* 

קטגוריה:ערכים שבהם תבנית בריטניקה אינה מתאימה
קטגוריה:ארצות הברית: מוזיאונים
קטגוריה:זכוכית
קטגוריה:מדינת וושינגטון: מבנים
מוזיאון הזכוכית (קורנינג)

מגדל הזכוכית במוזיאון, הכולל 600 קערות זכוכית
מוזיאון הזכוכית (באנגלית: Corning Museum of Glass) הוא מוזיאון המוקדש לזכוכית וממוקם בקורנינג שבמדינת ניו יורק. המוזיאון מציג פנים שונות של התחום, כגון אמנות בזכוכית, היסטוריה, תרבות, עיצוב, מדע וטכנולוגיה. הוא נחשב למוזיאון המקיף ביותר בתחום הזכוכית, הכולל 45 אלף מוצגי זכוכית, לאורך 3,500 שנות היסטוריה של ייצור זכוכית. הוא מאפשר למידה בתחום זה, והמבקרים בו יכולים להתנסות בעצמם בסדנאות ייצור זכוכית. במוזיאון מבקרים כ-300 אלף איש מדי שנה.

==היסטוריה==
המוזיאון נוסד ב-1950 על ידי חברת ייצור הזכוכית הידועה "קורנינג" (מפתחת המותג פיירקס); עם זאת, החברה לא השתמשה במוזיאון כחלון ראווה למוצריה, אלא יסדה אותו כדי לאפשר למידה ושימור של אמנות, היסטוריה וטכנולוגיה של זכוכית. ב-1951 נפתח לציבור מבנה המוזיאון, בניין נמוך קומה בעל קירות זכוכית, שכלל תחילה אלפיים מוצגי זכוכית וכן ספרים ומסמכים העוסקים בנושא בספריית המוזיאון. לאורך השנים רכשה הספרייה ספרים רבים בנושא, חלקם נדירים. 

ב-1972 נפגע המוזיאון, התלכלכו מוצגיו וכ-500 מוצגים (מתוך 13 אלף) נהרסו כליל בהצפות הקשות שפקדו את האזור במהלך ההוריקן "אגנס"; עובדי המוזיאון עסקו במשך יותר מחודש בשחזור מוצגי הזכוכית וייבוש דף אחר דף בספרי הספרייה. ב-1978 הוקם מבנה חדש למוזיאון, מוגבה מעט מעל פני הקרקע (למניעת פגיעות דומות כפי שהיה בהצפות ההוריקן), שחובר אל המבנה הישן באמצעות רמפה; המבנה נפתח לציבור ב-1980. בשנות ה-90 שופץ המוזיאון - ב-1996 נפתח מבנה סדנת הזכוכית "הסטודיו", וב-2001 הושלם השיפוץ לאחר הקמת תוספות למבנה הישן, מרכז מבקרים, גלריית פסלים, במה להופעות של עבודה בזכוכית חמה, חנות גדולה למוצרי זכוכית ועוד, וקישוט כלל המבנים באלמנטים מזכוכית.

==קישורים חיצוניים==

* 

קטגוריה:מדינת ניו יורק: מוזיאונים
קטגוריה:זכוכית
הבעיה השביעית של הילברט

הבעיה השביעית מבין עשרים ושלוש הבעיות שהציג דויד הילברט בקונגרס הבינלאומי של המתמטיקאים של שנת 1900 עוסקת במספרים טרנסצנדנטיים. הבעיה מורכבת משתי שאלות:
* במשולש שווה-שוקיים, אם היחס בין זווית הבסיס לזווית הראש הוא מספר אלגברי אי-רציונלי, האם היחס בין הבסיס לשוק הוא תמיד מספר טרנסצנדנטי?
* האם המספר <math>\alpha^\beta</math>, כאשר <math>\alpha</math> אלגברי (שונה מאחד ואפס) ו-<math>\beta</math> אלגברי אי-רציונלי, כדוגמת <math>2^\sqrt2</math> או <math>e^\pi = (-1)^{-i}</math>, הוא תמיד מספר טרנסצנדנטי?

הילברט מציין שחקר השאלות הללו בפתח המאה ה-20 מתבקש בעקבות ההישגים של שארל הרמיט (שהוכיח את הטרנסצנדנטיות של e) ושל פרדיננד לינדמן (שהוכיח את משפט לינדמן ואת הטרנסצנדנטיות של פאי) בסוף המאה ה-19. הוא מנבא שההוכחה לטענות תהיה קשה מאוד ודרך לפתרון הבעיה יביא לפיתוחן של שיטות חדשות לחלוטין בחקר המספרים האי-רציונליים והמספרים הטרנסצנדנטיים.

הבעיה נפתרה על ידי אלכסנדר גלפונד ב-1934, ובאופן בלתי תלוי על ידי תאודור שניידר ב-1935. התשובה החיובית לבעיה נקראת על שמם משפט גלפונד-שניידר.

==הקשר בין השאלות==
פתרון חיובי של השאלה השנייה פותר לחיוב גם את שאלה הראשונה. הילברט ציין כי השאלה הראשונה היא למעשה ניסוח גאומטרי לשאלה, האם <math>e^{i\pi x}</math> מספר טרנסצנדנטי כאשר x מספר אלגברי אי-רציונלי. זאת בשל הקשר ההדוק בין הפונקציות הטריגונומטריות לפונקציית האקספוננט המתבטא בנוסחת אוילר. לפי זהות אוילר <math>e^{i\pi x} = (-1)^x</math>, לכן זהו מקרה פרטי של השאלה השנייה.

==קישורים חיצוניים==
*[http://aleph0.clarku.edu/~djoyce/hilbert/problems.html#prob7 הניסוח המקורי של הילברט בתרגום לאנגלית]

7
קטגוריה:מספרים טרנסצנדנטיים
סברא

סברא היא הגדרה לנימוק לוגי הלכתי המצויה בשני אופנים:
* תיאור של היגיון פשוט בעל תוקף אקסיומטי כזה שאינו נצרך לאזכור מפורש בתורה או על פי דרשה, קיומה של סברא כזו נקבע על פי הגיון פשוט של חכמי התלמוד וכוחה תקף בכל הנושאים והיבטים ההלכתיים כדין דאורייתא. דוגמה למקרה כזה הוא הכלל שלא יהא חוטא נשכר.
* טעם או נימוק המבקש להציע נטייה על פי הכרעה בשכל, מבלי להיות מוכח. 

== מקור ==
כוחה של הסברא בהלכה גדול כל כך, עד שכאשר ישנו פסוק מסוים המבהיר הלכה מסוימת שניתן להבין אותה מסברא שואלים חכמי התלמוד "למה לי קרא, סברא הוא" (=למה לנו פסוק? הרי סברא היא), כך למשל שואלת הגמרא על חכם שרצה לומר כי דין המוציא מחבירו עליו הראיה נלמד מהפסוק , למה צריכים אנו פסוק? הרי סברא היא שמי שרוצה להוציא מחבירו ולא טוב לו המצב הנוכחי הוא זה שצריך לחפש ראיות לדבריו, כמו שהחולה הוא זה שהולך לרופא ומוכיח לו שהוא חולה ורק אז יטפל בו הרופא ולא אם יבוא לרופא, כשאין לו סיבה הגיונית לחשוש שמא הוא חולה.

== חשיבות הסברה ==
יש שטענו שדין שנלמד מסברא ייחשב כדין דאורייתא<ref name=":0">פני יהושע ד"ה "בגמרא אלא סברא" </ref>, אך יש שטענו שהוא עדיין ייחשב דרבנן<ref>צל"ח ד"ה "ודע דבמסקנא דשמעתין".</ref> וכן משמע מלשון הראשונים<ref name=":0" />.

גם הדינים הנלמדים מסברא, מתחלקים לשניים: ישנם כאלו שאין צורך לכל פסוק כדי להוכיח אותם כמו חיוב החזרת הלוואה כספית (שנלמדת מסברת ), וישנם כאלו שיש צורך לפסוק כדי לדעת אותם כמו דיני מזיק וניזק, אך גם הם מתקבלים על הדעת.

הרמב"ם כותב במשנה תורה, כי עלינו לקרב את התורה ככל האפשר לדרך הסברא, אך חלילה מלתלות אותה בסברא, ולקיים אותה רק כאשר מבינים את סברותיהם או בהתאם למסתבר.

בדומה כותב הרמב"ם:

== לקריאה נוספת ==

* משה אביגדור עמיאל, מידות לחקר ההלכה ([http://hebrewbooks.org/33168 חלק א'], [http://hebrewbooks.org/33170 חלק ב'], [http://hebrewbooks.org/33169 חלק ג']), ירושלים תרצ"ט - תל אביב תש"ה. (באתר היברובוקס)

==הערות שוליים==

קטגוריה:הלכה
אונורה מירבו

אונורה-גבריאל ריקטי, הרוזן ממירבו (בצרפתית - Honoré Gabriel Riqueti, comte de Mirabeau; 9 במרץ 1749 - 2 באפריל 1791) היה מדינאי צרפתי בתקופת המהפכה הצרפתית. מירבו היה גם סופר, דיפלומט, בונה חופשי ועיתונאי. הוא נודע בכושר נאומו וביכולתו הפוליטית. במהלך המהפכה הצרפתית נמנה עם המהפכנים המתונים המעדיפים מונרכיה קונסטיטוציונית על פי המודל של הממלכה המאוחדת. הוא ניהל מגעים כושלים עם בית המלוכה שנועדו לשמור על מוסד המלוכה. מותו ממחלת לב נחשב לאחת מנקודות המפנה במהפכה הצרפתית.

==קישורים חיצוניים==

* 
* 

קטגוריה:המהפכה הצרפתית: אישים
קטגוריה:פוליטיקאים צרפתים
קטגוריה:צרפתים חברי הבונים החופשיים
קטגוריה:צרפתים שנולדו ב-1749
קטגוריה:צרפתים שנפטרו ב-1791
נוסחת פריס (שידור)

נוסחת פריס (באנגלית: Friis transmission equation) בהנדסת מערכות תקשורת, משמשת מהנדסי תקשורת לקביעת הספק המתקבל באנטנה (בתנאים אופטימליים) כאשר מאנטנת המקור נובע שידור במרחק מה בהספק ידוע מראש. הנוסחה עוצבה על ידי מהנדס התקשורת האמריקני-דני הארולד פריס בשנת 1945 כשעבד במעבדות בל.

== הצורה הבסיסית של הנוסחה ==

בצורתה הפשוטה ביותר, נוסחת פריס היא כדלהלן:

כשישנן שתי אנטנות, יחס ההספק בכניסת אנטנת הקליטה <math>P_r</math> להספק המשודר באנטנת השידור <math>P_t</math> נתון ע"י:<math>\frac{P_r}{P_t} = G_t G_r \left( \frac{\lambda}{4 \pi R} \right)^2</math>

כאשר <math>G_t</math> ו <math>G_r</math> הם הגברי האנטנות (בהנחת איזוטרופיות), אורך הגל הוא <math>\lambda</math> ו <math>R</math> הוא המרחק בין שתי האנטנות.

צורה נוספת של המשוואה היא: 
:<math>P_r = P_t + G_t + G_r + 20\log_{10}\left( \frac{\lambda}{4 \pi R} \right)</math> (היחידות של הגבר dB, ויחידות ההספק הן dBm או dBW)

בהנדסת מערכות רדיו נהוג לחשב באמצעות הנוסחה את הניחות בערוץ, כלומר דווקא את ההפרש ב-dB בין הספק השידור לבין הספק הקליטה; על כן, לרוב משתמשים מהנדסי רדיו בנוסחה השקולה: 
<math>P_t-P_r=Loss_{[dB]}=32.442-G_t-G_r+20\log_{10}(f_{[MHz]})+20\log_{10}(R_{[km]})</math>

שבה הקבוע 32.442 מתקבל כתוצאה מציון המרחק בקילומטרים, והתדירות במגה-הרץ.

הצורות הפשוטה הזו באה לידי ביטוי כאשר התנאים האידיאלים הבאים מתקיימים:
*<math>R\gg\lambda</math> (כאשר <math>R</math> גדול בהרבה מ <math>\lambda</math>). אם <math>R<\lambda</math> אז התוצאה שתתקבל תתן תוצאה שגויה מבחינה פיזיקלית כאשר ההספק המתקבל גדול יותר מההספק המשודר.
*האנטנות הן ללא חיץ ביניהן ואין רב נתיב.
*<math>P_r</math> הוא ההספק המתקבל באנטנת הקליטה. יש הפסדים בכבלים של האנטנה ובמחברים. יתרה מכך, ההספק בכניסה לאנטנה יועבר במלואו אל קו התמסורת של האנטנה כאשר יש תיאום עכבות.
*<math>P_t</math> הוא ההספק המשודר מאנטנת השידור. יש הפסדים בכבלים של האנטנה ובמחברים. יתרה מכך, ההספק במוצא האנטנה יועבר במלואו אל התווך החופשי בין שתי האנטנות כאשר יש תיאום עכבות.
*האנטנות מכוונות ומקוטבות כראוי.

==שינויים בנוסחה הבסיסית==

האפקט של חוסר תיאום העכבות, חוסר כוונון האנטנות והקיטוב וספיגה של הספק יכולים להיכלל על ידי הוספת איבר נוסף לנוסחה; לדוגמה:

:<math>\frac{P_r}{P_t} = G_t(\theta_t,\phi_t) G_r(\theta_r,\phi_r) \left( \frac{\lambda}{4 \pi R} \right)^2 (1-|\Gamma_t|^2)
(1-|\Gamma_r|^2) |\mathbf{a}_t \cdot \mathbf{a}_r^*|^2 e^{-\alpha R}</math>

כאשר
*<math>G_t(\theta_t,\phi_t)</math> הוא ההגבר של אנטנת השידור בכיוון <math>(\theta_t,\phi_t)</math> שהיא "רואה" את אנטנת הקליטה.
*<math>G_r(\theta_r,\phi_r)</math> הוא ההגבר של אנטנת הקליטה בכיוון <math>(\theta_r,\phi_r)</math> שהיא "רואה" את אנטנת השידור.
*<math>\Gamma_t</math> ו <math>\Gamma_r</math> הם מקדמי ההחזרה של אנטנות השידור והקליטה.
*<math>\mathbf{a}_t</math> ו <math>\mathbf{a}_r</math> הם וקטורי הקיטוב של אנטנות השידור והקליטה.
<math>\alpha</math> הוא מקדם הספיגה.

== קישורים חיצוניים ==
*[https://web.archive.org/web/20170813033933/https://www.cs.helsinki.fi/u/floreen/adhoc/laasonen.pdf רשומות משיעור בתקשורת] 
*[http://www.ece.unh.edu/courses/ece994/Acrobat%20Files/Friis.pdf הסבר קצר ודוגמה] 

קטגוריה:אנטנות
קטגוריה:תקשורת מחשבים
קטגוריה:הנדסת מערכות תקשורת
קטגוריה:התפשטות גלי רדיו
יקוב פבלוב

יקוב פבלוב (ברוסית: Я́ков Федо́тович Па́влов; 4 באוקטובר 1917 – 29 בספטמבר 1981) היה מפקד מחלקה בצבא הסובייטי, שקיבל את עיטור גיבור ברית המועצות, אות ההצטיינות הגבוה ביותר בברית המועצות, על כך שעמד בראש כוח קטן שהצליח להחזיק במשך תקופה ממושכת בבית בתוך העיר סטלינגרד (שקיבל לאחר מעשה את השם בית פבלוב) מול התקפות חוזרות ונשנות במהלך קרב סטלינגרד.

==ביוגרפיה==
פבלוב נולד ב-1917 בכפר קטן ברוסיה למשפחת איכרים, ובשנת 1938 גויס לצבא האדום. הוא שובץ בדיוויזיית המשמר ה-13, עבר הכשרה כלוחם חיל רגלים. במהלך מלחמת העולם השנייה הוא השתתף בקרבות נגד הצבא הנאצי, בין היתר במסגרת החזית הדרום-מערבית ובמסגרת חזית סטלינגרד.

ב-27 בספטמבר 1942, במהלך המתקפה הגרמנית הראשונה על סטלינגרד, כבשו פבלוב ומחלקתו בניין מגורים בעל ארבע קומות במרכז העיר מידי הגרמנים. הבניין שלט על כיכר וממנו נסלל כביש ישר ורחב עד לשפת נהר הוולגה. המיקום של הבניין הפך אותו לנקודת מפתח וניתן היה לעקוב ממנו אחר הנעשה בשטח שנכבש על ידי הגרמנים ממערב, מצפון ומדרום לו. הגרמנים ערכו ניסיונות חוזרים ונישנים לכבוש מחדש את הבניין, אך הכוח הסובייטי המגן הצליח להחזיק מעמד, וחודשיים אחר-כך, מתקפת-נגד הצליחה להעביר את כל הסביבה לשליטה סובייטית. מאוחר יותר נטען, שהגרמנים איבדו יותר חיילים בלחימה על הבניין מאשר בכיבוש פריס ב-1940. לאחר תום קרב סטלינגרד קיבל הבניין את השם בית פבלוב (ברוסית: Дом Павлова) התעמולה הסובייטית הפכה את ההגנה עליו לסמל ולמופת לגבורת חיילי הצבא האדום, ופבלוב עצמו קיבל את עיטור גיבור ברית המועצות, וכמו כן עוטר בעיטור לנין, בעיטור מהפכת אוקטובר ובעיטור הדגל האדום, לצד עיטורים נוספים.

בפועל, מאחורי הגנת הבניין עמד קצין (סרן אפאנאסייב), אך התעמולה הסובייטית הציגה את סמל פבלוב כמפקד הכוח במקום. הוא גם היה היחיד שהוענק לו עיטור גיבור ברית המועצות. יתר הלוחמים קיבלו מדליה עבור השתתפות בקרב סטלינגרד יחד עם 700 אלף אחרים.

בתום המלחמה הצטרף למפלגה הקומוניסטית, והיה נציגה של רוסיה בנשיאות הסובייט העליון במשך שלוש קדנציות.

פבלוב נפטר ב-29 בספטמבר 1981, והובא למנוחות בנובגורוד.

==קישורים חיצוניים==

* [http://www.warheroes.ru/hero/hero.asp?Hero_id=2060 יקוב פבלוב – ביוגרפיה] 

==הערות שוליים==

קטגוריה:מעוטרי גיבור ברית המועצות
קטגוריה:אנשי הצבא האדום במלחמת העולם השנייה
קטגוריה:אנשי הצבא האדום בקרב סטלינגרד
קטגוריה:מקבלי עיטור לנין
קטגוריה:מקבלי עיטור הכוכב האדום
קטגוריה:מקבלי עיטור מהפכת אוקטובר
קטגוריה:סובייטים שנולדו ב-1917
קטגוריה:סובייטים שנפטרו ב-1981
תלמה הנדלר

תלמה הנדלר (נולדה ב-9 ביולי 1955) היא פסיכיאטרית וחוקרת במדעי המוח, מחלוצות תחום הדימות התפקודי של המוח בישראל. מכהנת כראש המרכז לתפקודי מוח במרכז הרפואי סוראסקי וכפרופסור מן המניין לפסיכיאטריה ופסיכולוגיה באוניברסיטת תל אביב (בית הספר למדעי הפסיכולוגיה והחוג לפיזיולוגיה ובית סמי סגול למדעי המוח).

== ביוגרפיה ==
הנדלר החלה ב-1976 לימודי תואר ראשון בביולוגיה באוניברסיטה העברית בירושלים. את תואר הדוקטור קיבלה מאוניברסיטת סטוני ברוק שבמדינת ניו יורק בתחום של פסיכוביולוגיה. כשחזרה לישראל החלה בלימודי רפואה והתמחתה כפסיכיאטרית במרכז הרפואי שיבא.

מחקריה של הנדלר עוסקים, בין היתר, בדימות מוח בתחום של נוירופסכיאטריה ובניסיון לאפיין פגיעות או עמידות להפרעות פסיכיאטריות. המחקרים נערכים תוך שיתוף פעולה עם מעבדות מחקר נוספות בישראל ובעולם.

מעבדתה של הנדלר היא בין הראשונות בישראל להשתמש בתהודה מגנטית תפקודית (fMRI) ובהמשך גם בדימות משולב של fMRI עם EEG.
כיום קבוצת המחקר בראשותה מתמחה במגוון רחב של שיטות דימות מתקדמות אשר בשילוב עם נתונים פיזיולוגים והתנהגותיים מתמקדת בחקר עיבוד רגשי ותפיסתי במוח הבריא והפתולוגי. לאחרונה המעבדה מפתחת שיטות הדמיה חדשות לניטור ושינוי פעילות מוחית מאזורי עומק במטרה לפתח כלי טיפול מונחי הדמיה מתקדמת בזמן אמת (נוירופידבק).

תלמה הנדלר הייתה נשואה לחתן פרס ישראל לקולנוע ג'אד נאמן עד מותו בשנת 2021, ולהם שתי בנות, רננה נאמן – זמרת ונגנית נבל, וליבה נאמן - נגנית כינור וזמרת בלהקה סיסטם עאלי.

== קישורים חיצוניים ==

* [https://web.archive.org/web/20110707100820/http://www.fmri-tlv.org/ אתר המרכז לתפקודי מוח]
* 
* 
* 
* 
* [http://ccsn.uchicago.edu/static/ccsn/newsletter/9/Hendler.pdf Talma Hendler - Affiliate Lab Interview], Center for Cognitive and Social Neuroscience, Spring 2011
* 
* 
* 

==הערות שוליים==

קטגוריה:בוגרות האוניברסיטה העברית בירושלים
קטגוריה:בוגרי האוניברסיטה העברית בירושלים
קטגוריה:בעלי תואר דוקטור מאוניברסיטת סטוני ברוק
קטגוריה:סגל המרכז הרפואי תל אביב ע"ש סוראסקי
קטגוריה:סגל אוניברסיטת תל אביב: פסיכולוגיה
קטגוריה:סגל אוניברסיטת תל אביב: רפואה
קטגוריה:פסיכיאטריות ישראליות
קטגוריה:פסיכיאטרים ישראלים
קטגוריה:מדעניות מוח ישראליות
קטגוריה:מדעני מוח ישראלים
קטגוריה:ישראליות שנולדו ב-1955
קטגוריה:ישראלים שנולדו ב-1955
קבוע גאוס

במתמטיקה, קבוע גאוס (מצוין באות G) מוגדר כהופכי של הממוצע האריתמטי-גאומטרי של 1 והשורש הריבועי של 2:

: <math> G = \frac{1}{\mathrm{agm}(1, \sqrt{2})} = 0.8346268\dots.</math>

הקבוע נקרא על שמו של קרל פרידריך גאוס, אשר גילה ב-30 במאי 1799 כי:

:<math> G = \frac{2}{\pi}\int_0^1\frac{\mathrm{d}x}{\sqrt{1 - x^4}} </math>

כך שמתקיים:

:<math> G = \frac{1}{2\pi}\beta\left( \frac{1}{4}, \frac{1}{2} \right)</math>

כאשר &beta; מציינת את פונקציית בטא.

==טרנסצנדנטיות==
קבוע גאוס יכול לשמש להצגת פונקציית גמא עבור הארגומנט ¼:

:<math> \Gamma\left( \frac{1}{4} \right) = \sqrt{ 2G \sqrt{ 2\pi^3 } } </math>

כיוון ש-<math>\pi</math> ו-<math> \Gamma( \tfrac{1}{4})</math> הם בלתי תלויים אלגברית קבוע גאוס הוא מספר טרנסצנדנטי.

==ייצוגים אחרים==
ניתן להציג את קבוע גאוס באמצעות פונקציית תטא של יעקובי באופן הבא:

: <math>G = \vartheta_{01}^2(e^{-\pi}) </math>

ניתן להציגו גם כסדרה מתכנסת:

: <math>G = \sqrt[4]{32}e^{-\frac{\pi}{3}}\left (\sum_{n = -\infty}^\infty (-1)^n e^{-2n\pi(3n+1)} \right )^2.</math>

וכן כמכפלה אינסופית:

:<math>G = \prod_{m = 1}^\infty \tanh^2 \left( \frac{\pi m}{2}\right).</math>

ייצוגים נוספים של קבוע גאוס באמצעות אינטגרלים של פונקציות טריגונומטריות ופונקציות היפרבוליות:

:<math> G = \int_0^{\pi/2}\sqrt{\sin(x)} \,\mathrm{d}x=\int_0^{\pi/2}\sqrt{\cos(x)} \,\mathrm{d}x </math>

:<math> {\frac{1}{G}} = \int_0^{\infty}{\frac{\mathrm{d}x}{\sqrt{\cosh(\pi x)}}} </math>

==קישורים חיצוניים==
* 
* 

גאוס
קטגוריה:מספרים טרנסצנדנטיים
קטגוריה:קרל פרידריך גאוס
ARJ

ARJ הוא כלי תוכנה ופורמט שפותח על ידי Robert K. Jung ומשמש לדחיסת קבצים ללא איבוד נתונים ולפריסת קבצים דחוסים באותו פורמט.
הפורמט זכה לפופולריות במערכות ההפעלה DOS ו-Windows בעיקר במהלך שנות ה-90.
הרבה מהפופולריות נזקפה לזכות יכולתו לפצל קובץ בנפח גדול לכמה קבצים קטנים יותר ובכך לאפשר את הורדתו בחלקים וכן הפצה בדיסקטים בנפח 1.44MB שהיו נפוצים באותה עת.

כיום פורמטים אחרים נחשבים פופולרים הרבה יותר, כגון RAR ו-ZIP, חלק מדעיכת הפופולריות של ARJ היא משום שאין לו ממשק משתמש גרפי רשמי, מה שהופך אותו למורכב הרבה יותר לתפעול ופחות נוח מפורמטים נפוצים אחרים.

== ראו גם ==
* דחיסת קבצים

== קישורים חיצוניים ==
* 

קטגוריה:דחיסת נתונים
קטגוריה:תוכנות דחיסת נתונים
פסטיבל חרבין הבין-לאומי לפיסול בקרח ושלג

הפסטיבל ב-2003
פסטיבל חרבין הבין-לאומי לפיסול בקרח ושלג הוא פסטיבל בינלאומי שנתי הנערך בעיר חרבין שבסין. הוא נערך מאז 1963, למעט שנים שבהן לא התקיים בעקבות מהפכת התרבות בסין. זהו אחד מארבעת הפסטיבלים הגדולים מסוגו בעולם ותיירים רבים מרחבי העולם מגיעים לצפות ביצירות המוצגות בו.

==הפסטיבל==
חרבין ממוקמת בצפון מזרח סין, וככזו היא נמצאת תחת השפעתה של רוח החורף הקרה שמוצאה בסיביר. הטמפרטורה הממוצעת בה בחורף היא 16.8- מעלות צלזיוס, ואף הגיעה בעבר ל-38.1- מעלות צלזיוס. תנאים אלו מאפשרים את קיום הפסטיבל בה.

באופן רשמי מתקיים הפסטיבל במשך חודש החל מה-5 בינואר. בפועל נפתחות התצוגות בפסטיבל לפני המועד האמור ונמשכות לאחר מועד הסיום הרשמי של הפסטיבל, והכל כתלות בתנאי מזג האוויר.

גושי הקרח המשמשים כחומר גלם בפסטיבל נחצבים במסורים מפניו הקפואות של נהר סונְגְחְווָה (Songhua) שבקרבת העיר. פסלי הקרח משתמשים במסורים, מפסלות ודקרים על מנת לעצב את יצירותיהם. נעשה שימוש גם במים מטוהרים על מנת ליצור משטחי קרח שקופים.

היצירות בפסטיבל מקושטות באמצעים מן המסורתי (כמנורות קרח) ועד המודרני (קרני לייזר). נעשה שימוש רב במקורות אור בצבעים שונים, המקנים מראה מרהיב לפסלים, במיוחד בשעות הלילה.

בין היצירות שפוסלו במהלך השנים בפסטיבל נכללו פסלים של מבנים בסגנונות ארכיטקטוניים שונים, פסלי אנשים ופסלי בעלי חיים ויצורים מיתולוגיים.

בשנת 2007 הושג בפסטיבל שיא גינס כאשר נבנה בו פסל השלג הגדול בעולם, באורך של 250 מטר ובגובה של 8.5 מטר, תוך שימוש ב-13 אלף מטרים מעוקבים של שלג.

הפעילויות הנערכות במהלך הפסטיבל כוללות גם סקי אלפיני, שחייה במי קרח במימי הנהר שונגהואה ותצוגת מנורות קרח.

==תמונות מפסטיבל חרבין 2010==
<gallery widths="150px" heights="150px" perrow="4">
קובץ:第十一届哈尔滨冰雪大世界、The Eleventh Harbin Ice Snow World、IMG 0027.JPG
קובץ:第十一届哈尔滨冰雪大世界、The Eleventh Harbin Ice Snow World、IMG 0105.JPG
קובץ:第十一届哈尔滨冰雪大世界、The Eleventh Harbin Ice Snow World、IMG 0084.JPG
קובץ:第十一届哈尔滨冰雪大世界、The Eleventh Harbin Ice Snow World、IMG 0110.JPG
קובץ:第十一届哈尔滨冰雪大世界、The Eleventh Harbin Ice Snow World、IMG 0067.JPG
קובץ: 第十一届哈尔滨氷雪大世界 Ice Snow World IMG 0046.JPG
קובץ: 第十一届哈尔滨氷雪大世界 Ice Snow World IMG 0045.JPG
קובץ:第十一届哈尔滨冰雪大世界、The Eleventh Harbin Ice Snow World、IMG 0066.JPG
</gallery>

==ראו גם==
* פיסול בקרח

==קישורים חיצוניים==

*[http://www.msm.cam.ac.uk/phase-trans/2004/HIT3/HIT3.html תמונות מן הפסטיבל] באתר אוניברסיטת קיימברידג'.
*[http://news.bbc.co.uk/2/hi/6237381.stm מצגת תמונות מהפסטיבל ב-2007] באתר חדשות ה-BBC.

==הערות שוליים==

חרבין
קטגוריה:סין: תרבות
קטגוריה:חרבין
קטגוריה:קרח
Going Under

Going Under (בעברית: הולכים מתחת) הוא הסינגל השני של להקת הרוק האמריקאית אוונסנס מאלבום האולפן הראשון של הלהקה Fallen. הסינגל יצא ב-9 בספטמבר 2003. השיר תוכנן תחילה להיות הסינגל הראשון של הלהקה, אולם מאחר שהסינגל Bring Me to Life יצא באלבום פסקול הסרט דרדוויל, הוחלט להוציאו בתור הסינגל השני של הלהקה.

== רקע ==
השיר Going Under נכתב על ידי איימי לי, בן מודי ודייוויד הודג'ס. השיר מתאר מערכת יחסים מתעללת מצד בן הזוג ואת ההחלמה ממנה, אולם הוא יכול לתאר כל מערכת יחסים בה יש התעללות, כפי שהצהירה לי במספר ראיונות:

לשיר יצאו מספר גרסאות, ביניהן גרסת דמו שהוקלטה לפני צאתו של האלבום Fallen, גרסה אקוסטית שהוקלטה זמן מעט לאחר צאת האלבום, וכן גרסה אינסטרומנטלית שהוקלטה בשנת 2002.

את השיר ניתן לשמוע בכתוביות הסיום של משחק הווידאו Enter the Matrix שיצא בעקבות הסרט מטריקס. כמו כן, השיר מופיע בקדימון ובסרט "טריסטן ואיזולד". בנוסף השיר הופיע בסדרת הטלוויזיה אנג'ל.

== רשימת השירים ==
הסינגל שיצא ב-9 בספטמבר 2003 בבריטניה וב-15 בספטמבר בשאר העולם כלל בתוכו 4 שירים:
# Going Under - גרסת האלבום
# Going Under - גרסה אקוסטית בהופעה חיה
# Heart Shaped Box - גרסה אקוסטית בהופעה חיה <Small>(גרסת כיסוי לשיר של נירוונה)</Small>
# Going Under - וידאו קליפ

== וידאו קליפ ==
[[איימי לי מופיעה בקליפ]]
הווידאו קליפ של השיר צולם בברלין, אולם רובו צולם בלוס אנג'לס שבקליפורניה במהלך חודש מאי 2003, והוא בוים על ידי פיליפ סטוצל שביים גם את הקליפ של "Bring Me to Life". לי עיצבה בעצמה את שתי השמלות שהיא לובשת בקליפ.

בקליפ רואים את חברי הלהקה מנגנים בהופעה חיה בפני קהל מעריצים שהופכים לזומבים. במהלך הפזמון השני, לי צוללת לתוך הקהל שמדמה מים, ובכך מייצגת את המילים של השיר - "I'm going under, drowning in you" ("אני טובעת, טובעת בך"). את לי רואים בקליפ מופיעה על הבמה, בעוד מודי נשאל ונחקר על ידי התקשורת.

== מצעדים ==

== קישורים חיצוניים ==

== הערות שוליים ==

קטגוריה:שירי אוונסנס
קטגוריה:שירים באנגלית
קטגוריה:שירים שנכתבו על ידי איימי לי
קטגוריה:שירים שנכתבו על ידי בן מודי
קטגוריה:שירים שנכתבו על ידי דייוויד הודג'ס
קטגוריה:שירי נו מטאל
אדוני המערכת

אדוני המערכת הם דמויות בסדרת המדע הבדיוני הטלוויזיונית סטארגייט SG-1. האדונים הם קולקטיב של גואולד, ומהווים את הקבוצה החזקה ביותר ששולטת בגלקסיית שביל החלב. 
==הרכב הקולקטיב==
הקולקטיב מורכב לרוב מכתריסר חברים ממעמדות שונים, ומהווה את הגוף המקבל החלטות הנוגעות לכל הגואולד, בהתאם לצורך. מעמדו של כל חבר בקולקטיב נקבע הן לפי הטריטוריה שבשליטתו והן לפי עוצמת וגודל הצי והצבא שברשותו. המקרה היחיד הידוע שבו סולק אדון מערכת מהקולקטיב היה בעת סילוקו של אנוביס.
==אופן הפעולה==
פגישת אדוני המערכת מתקיימת באזור נייטרלי בחלל, בחללית אליה אסור להכניס כלי נשק. לעיתים, אדוני המערכת נפגשים על פני כוכבי לכת, כפי שאירע בעת שאדוני המערכת הגיעו למפקדת סטארגייט בכדור הארץ, כדי לבקש מהטאורי להשתמש בנשק הקדמונים כנגד אדון המערכת בעל.
==אופי חברי הקולקטיב==
אדוני המערכת ידועים באופיים הבוגדני, ככל הגואולד, והם לא יהססו להפר כל כלל ומוסכמה על מנת לקדם את האינטרסים שלהם. דמותו של אחרון אדוני המערכת, השכפול האחרון של הגואולד בעל, הוצא להורג על פי עלילת סרט הקולנוע שהתבסס על הסדרה, סטארגייט: רצף הזמן.

== קווים מנחים של הקולקטיב ==
* מקיימים דיונים בכל נושא המובא בפני אדוני המערכת. בסופו של דיון מתקיימת הצבעה וההכרעה מתקבלת ברוב קולות.
* אדון מערכת אשר השיג טכנולוגיה חדשה חייב לחלוק בה עם שאר אדוני המערכת.
* יש להמשיך ולשמר את הסטאטוס קוו לפיו הגואולד הם אלים.
* יש לשמר את אמנת הכוכבים המוגנים.
* לאחר מותו של גואולד תחולק הטריטוריה שלו בין שאר אדוני המערכת.

==קישורים חיצוניים==

קטגוריה:סטארגייט

en:Goa'uld#System Lords
אפילפסיה רולנדית שפירה

בנוירולוגיה ורפואת ילדים אפילפסיה רולנדית שפירה (ידועה גם כהתקפי סילביאן) היא התסמונת האפילפטית השכיחה ביותר בילדות. אצל רוב הילדים התסמונת תחלוף עם הגיל (היא מתחילה בין הגילים 3–13) כשהשיא הוא בגיל 8–9 ומפסיקה בסביבות הגילים 14–18, ומכאן המונח שפירה. ההתקפים מתחילים סביב החריץ המרכזי במוח (נקרא גם האזור הרקתי המרכזי) הנמצא סביב החריץ הרולנדי, על שמו של לואיג'י רולנדו.

==סימפטומים==
אפילפסיה רולנדית שפירה מאופיינת בפרכוסים חלקיים ובאים לידי ביטוי בעיוות בפנים, ריור יתר וחוסר יכולת לדבר. ההתקפים מתרחשים בדרך כלל בלילה. אין ביטויים נפשיים כמו אאורה או אוטומטיזם. תדירות ההתקפים היא נמוכה בדרך כלל. לילדים אלה יש, בדרך כלל, אינטליגנציה והתפתחות רגילה. עם זאת מאפיינים לא טיפוסיים כמו עיכוב התפתחותי כתוצאה מפרכוסים ביום הם שכיחים למדי. יש הצטברות של נתונים שילדים עם EEG לא טיפוסי או מאפיינים קליניים נמצאים בסיכון לבעיות קוגניטיביות והתנהגותיות. כך יוצא שעבור חלק מן הילדים האבחנה לא תהיה "שפירה" כפי שסברו קודם. עם זאת, רוב הילדים מתפתחים יפה וההתקפים חולפים אצלם בהגיעם לגיל ההתבגרות

==דיאגנוזה==
ניתן לאשר את האבחנה כאשר הזיזים האופייניים נראים ב-EEG. רואים זיזים בוולטאז' גבוה ואחריהם גלים איטיים. דימות מוחי, בדרך כלל MRI מומלץ רק במקרים של צגה לא טיפוסית או ממצאים לא טיפוסיים בבדיקה קלינית או ב-EEG.

==טיפול==
בהתחשב באופי השפיר של המחלה ותדירות ההתקפים הנמוכה אין צורך, בדרך כלל, בטיפול. אם מאשרים טיפול והילד או משפחתו מעדיפים זאת הרי הטיפול הוא באמצעות תרופות אנטי-אפילפטיות. קארבאמזפין (טגרטול) היא תרופת הקו הראשון השכיחה ביותר אבל ניתן להשתמש גם בתרופות אנטי-אפילפטיות רבות אחרות כולל: ולפוראט, פניטואין, גאבאפנטין (נוירונטין), לבטיראצטם (קפרה) שנמצאו יעילות גם כן. הטיפול יכול להיות קצר ואפשר, כמעט בוודאות, להפסיק לקחת את התרופה אחרי שנתיים בלי התקפים וממצאי EEG תקינים.

==גנטיקה ומכניזם של המחלה==
סבורים שאפילפסיה שפירה עם זיזים ברקה המרכזית היא פגם גנטי. דווח על יחסי דומיננטיות תלויי גיל וחדירות משתנה למרות שלא כל המחקרים תומכים בתאוריה הזאת. מחקרי תאחיזה הצביעו על אזור רגיש בכרומוזום 15q14 בסמוך לתת יחידה alpha-7 של הקולטן אצטילכולין. רוב המחקרים מראים על דומיננטיות קלה אצל זכרים. בשל המסלול השפיר וההתרחשויות תלויות הגיל משערים שהיא מייצגת לקות תורשתית בהבשלת המוח.

==דיאגנוזה מבחנת==
יש להבחין את המחלה הזאת ממצבים אחרים, במיוחד מזיזים באזור הרקתי המרכזי בלי התקפים, זיזים באזור הרקתי המרכזי עם פתולוגיה מקומית במוח, זיזים מרכזיים בתסמונת רט ותסמונת X שביר, אפילפסיה של האונה הרקתית ותסמונת לנדאו-קלפנר.

==קישורים חיצוניים==
* הדסה גולדברג-שטרן, עופר גונן [https://web.archive.org/web/20131015160323/http://themedical.co.il/Article.aspx?itemID=1875 אפילפסיה רולנדית שפירה של גיל הילדות: האומנם "שפירה" מבחינה קוגניטיבית?]

==הערות שוליים==

קטגוריה:אפילפסיה
סטירית

סָטִירִית (שם מדעי: Satyrini) הוא שבט של פרפרי יום הבולטים בצבעיהם היפים. הסטירית נמנית עם תת-משפחת הסטיריתיים, הקרובה למשפחת הנימפיתיים. רוב מיני הסטיריות הם פרפרי צל, החיים בחורש ההר הים - תיכוני.

לפרפרים הנמנים עם משפחות הסטיריתיים והנימפתיים יש התפתחות מעניינת של זוג הרגליים הראשון. רגליים אלו הן קצרות ושעירות ואינן משמשות להליכה או לאחיזה. במקום זאת מרוכזים בהם תאי חישה רבים, המסייעים לפרפר לטעום את צוף הפרחים שהוא עומד לשתות.

הסטיריות עומדות על הקרקע או על הסלע, כשכנפיהן הסגורות ובעלות צבעי ההסוואה המצוינים מעלימות אותן מכל עין רואה, אך כאשר זר מתקרב פורשת הסטירית את כנפיה הכהות והזרועות כתמים בולטים דמויי עין, ועפה.

שניים ממיני הסטירית הבולטים בישראל הם האביבית המשוישת (Melanargia titea, נקראה בעבר סטירית משוישת) וסטירית פקוחה (Maniola telmessia). האביבית המשוישת היא פרפר לבן, שרוחב מוטת כנפיו הזרועות כתמים חומים כחמישה סנטימטרים. זחליו הירוקים ניזונים מעלי דגניים ובעיקר מעלי הנשרן. הם מתגלמים בסוף החורף, ובאביב בוקעים הבוגרים. סטירית פקוחה היא פרפר בצבע חום - אפרפר. על צידן החיצוני של כנפיה מצויים כמה כתמים דמויי עין ופסים כהים אחדים. הפרפר הבוגר הוא בעל מוטת כנפיים של ארבעה סנטימטרים ומופיע באביב ובקיץ.

== הסטירית פקוחה לעומת הסטירית המשוישת - ריכוז מידע ==

{| class="wikitable"
|-
! מאפיינים !! סטירית פקוחה !! אביבית משוישת
|-
| צבע || חום - אפרפר || לבן
|-
| אפיון כנפיים || כתמים דמויי עין ופסים כהים || זרועים כתמים חומים 
|-
| רוחב כנפיים || רוחב מוטת הכנפיים כ-4 ס"מ || רוחב מוטת הכנפיים הוא כ-5 ס"מ
|-
| התגלמות || מתפתחים לקראת בוא האביב || מתגלמים בסוף החורף
|-
| עונת התפתחות || קיץ || אביב
|}

== גלריית תמונות==
<gallery>
קובץ:Maniola telmessia telmessia female 1.JPG|סטירית פקוחה, נקבה
קובץ:Hipparchia fatua sichaea female 1.JPG|סטירית אפלה, נקבה
קובץ:Hipparchia pisidice 1.jpg|סטירית סיני
קובץ:Kirinia roxelana male 1.jpg|חומנית עינונית, זכר
קובץ:Ypthima asterope 1.jpg|טבעית זוטית
קובץ:Melanargia titea titania.jpg|אביבית משוישת
</gallery>

== ראו גם ==
*הסוואה
*פרפרים

==קישורים חיצוניים==

* [http://www.wildisrael.com/content/%D7%A1%D7%98%D7%99%D7%A8%D7%99%D7%AA-%D7%A4%D7%A7%D7%95%D7%97%D7%94 סטירית פקוחה], פרפרי ארץ ישראל
* [http://www.wildisrael.com/?q=content/%D7%A1%D7%98%D7%99%D7%A8%D7%99%D7%AA-%D7%9E%D7%A9%D7%95%D7%99%D7%A9%D7%AA סטירית משוישת], פרפרי ארץ ישראל

קטגוריה:בעלי חיים שתוארו ב-1833
קטגוריה:טקסונים שתוארו בידי ז'אן-בטיסט בואדובל
קטגוריה:נימפיתיים
סוגרי פואסון

סוגרי פואסון הוא אופרטור בי-ליניארי במכניקה המילטונית, הפועל על שתי פונקציות שתחום ההגדרה שלהן הוא במרחב הפאזה. סוגרי פואסון הם כלי חשוב במכניקה אנליטית. 

הגדרתו של האופרטור היא:

<math>\{u,v\}_{q,p}=\frac{\partial u}{\partial q}\frac{\partial v}{\partial p}-
\frac{\partial v}{\partial q}\frac{\partial u}{\partial p}</math>

:{|
|-
| <math>u(q,p) , v(q,p)</math> || הן פונקציות גזירות התלויות ב <math>q,p</math>,
|-
| <math>q,p</math> || הם משתנים 
|}

האופרטור נמצא בשימוש נרחב במכניקה אנליטית. 

== סוגרי פואסון במספר משתנים ==

יהיו <math>(q_i,p_j)</math> קואורדינטות קנוניות במרחב הפאזה. יהיו <math>f(p_i,q_i,t)</math> ו- <math>g(p_i,q_i,t)\,</math> שתי פונקציות גזירות בקואורדינטות הקנוניות. אזי סוגרי פואסון מוגדרים להיות: 
:<math>\{f,g\} = \sum_{i=1}^{N} \left[ 
\frac{\partial f}{\partial q_{i}} \frac{\partial g}{\partial p_{i}} -
\frac{\partial f}{\partial p_{i}} \frac{\partial g}{\partial q_{i}}
\right] </math>

==תכונות אלגבריות==
* ליניאריות
<math>\{\lambda u,\sigma v\}_{q,p}=\lambda \sigma \{u,v\}_{q,p}</math>
* אנטי סימטריות
<math>\{u,v\}_{q,p}=-\{v,u\}_{q,p}</math>
* מקיים את חוק לייבניץ לנגזרות
<math>\{f,gh\}_{q,p}=\{f,g\}_{q,p}h+g\{f,h\}_{q,p}</math>
* זהות יעקובי
<math>\{u,\{v,w\}\}_{q,p}+\{w,\{u,v\}\}_{q,p}+\{v,\{w,u\}\}_{q,p}=0</math>

==שימושים בפיזיקה==

בפיזיקה, משוואות הפורמליזם ההמילטוניאני מנוסחות בעזרת סוגרי פואסון. בעזרת סוגרי הפואסון ניתן להגדיר את המשתנים הקנוניים של המערכת.

במכניקה קוונטית, הקומוטטור מקיים את אותן תכונות אלגבריות כמו סוגרי הפואסון. שיטת קוונטיזציה סטנדרטית, שפותחה על ידי פול דיראק, משתמשת בסוגרי פואסון של מערכת קלאסית כדי לתאר את המערכת הקוונטית. האופרטורים המייצגים של הגדלים הקלאסיים נבחרים כך שיחס החילוף בניהם שווה לסוגר הפואסון הקלאסי שלהם כפול <math>i \hbar</math>(כאשר <math>\hbar</math> הוא קבוע פלאנק חלקי 2π). בגלל שהקומוטטור וסוגרי פואסון מקיימים את אותן תכונות אלגבריות, עבור מערכות פשוטות מספיק הדבר מבטיח שמשוואות התנועה הקוונטיות יהיו בעלות אותה צורה כמו משוואות התנועה הקלאסית (בתמונת הייזנברג). כך לדוגמה, משום שהמקום <math>X</math>והתנע <math>P</math>מקיימים באופן קלאסי <math>\{ X, P \}_{P.B. } = 1</math>, ובקוונטיזציה קנונית <math>[X, P] = XP - PX = i\hbar </math>, אז משוואות התנועה הקוונטיות, היינו משוואת הייזנברג, נותנת:

<math>\dot{X} = P; \dot{P} = \frac{dV}{dX}</math>

שהן בדיוק משוואות התנועה הקלאסיות. קוונטיזציה קנונית מבטיחה שהיחס הזה ישמר עבור מערכות לא פתולוגיות. את התהליך הזה ניתן להכליל גם עבור שדות, והוא משמש כדי להגדיר את המרחב והאופרטורים הבוזונים בתורת השדות הקוונטית.

==קישורים חיצוניים==
* 

==הערות שוליים==

קטגוריה:פעולות בינאריות
קטגוריה:אופרטורים דיפרנציאליים
מדינות דרום סודאן

מחוזות דרום סודאן עד לשנת 2020
דרום סודאן מחולקת ל-10 מדינות ו-3 אזורים מיוחדים. החלוקה בו בתוקף משנת 2020 (והייתה בתוקף גם עד 2015). המדינה גובלת באתיופיה במזרח, בקניה, אוגנדה והרפובליקה הדמוקרטית של קונגו בדרום, ב במערב ובסודאן בצפון.

== מדינות בתקופת 2011–2015 והחל משנת 2020 ==

בין השנים 2011 ל-2015, דרום סודאן הייתה מחולקת ל-10 מדינות. הן אוגדו בשלושה חבלי ארץ היסטוריים:

באקווטוריה (=המשוונית), שהיא החבל הדרומי ביותר, שלוש מדינות: אקווטוריה התיכונה, אקווטוריה המערבית ואקווטוריה המזרחית.

בבחר אל-ע'זאל שבצפון מערב ארבע מדינות: צפון בחר אל-ע'זאל, מערב בחר אל-ע'זאל, מדינת האגמים וואראפ.

ואילו בחבל הנילוס העליון הגדול שלוש מדינות: מדינת הנילוס העליון, ג'ונגליי, ומדינת האיחוד.

{| border="1" cellspacing="0" style="border-collapse:collapse;" class="wikitable sortable"
|-
! מס'!! מיקום יחסי!! שם המחוז !! בירת המחוז !! שם בשפת המקור !! אוכלוסייה!!שטח (בקמ"ר)!! צפיפות אוכלוסין
|-
|1|| מערב בחר אל-ע'זאל || ואו || غرب بحر الغزال || 358,692 || 91,076 || 3.94
|-
|2|| צפון בחר אל-ע'זאל || אבייל || شمال بحر الغزال || 820,834 || 30,543 || 26.87 
|-
|3|| ואראפ || קוג'וק || واراب || 1,044,217 || 45,567 || 22.92 
|-
|4|| מדינת האיחוד || בנטיו || الوحدة || 645,465 || 37,837 || 17.06
|-
|5|| מדינת הנילוס העליון || מלקאל || أعالي النيل || 1,013,629 || 77,283 || 13.12
|-
|6|| מדינת האגמים || רומבק || البحيرات || 782,504 || 43,595 || 17.95
|-
|7|| ג'ונגליי || בור || جونقلي || 1,443,500 || 122,579 || 11.78 
|-
|8|| אקווטוריה המערבית || יאמביו || غرب الاستوائية || 658,863 || 79,343 || 8.30 
|-
|9|| אקווטוריה התיכונה || ג'ובה || الاستوائية الوسطى || 1,193,130 || 43,033 || 27.73 
|-
|10|| אקווטוריה המזרחית || טוריט || شرق الاستوائية || 962,719 || 73,472 || 13.10
|-
|}

==קישורים חיצוניים==

* [https://web.archive.org/web/20121018112920/http://ssnbs.org/storage/stats-year-books/Statistical%20Year%20Book%20For%20Southern%20Sudan%202010%20Final.pdf נתוני אוכלוסין, 2010]
* [https://radiotamazuj.org/en/news/article/kiir-agrees-to-relinquish-controversial-32-states החלטה על חלוקה מנהלית של 2020]

==הערות שוליים==

*
*
קטגוריה:חלוקת פדרציות וקונפדרציות למדינות
הרכבת בנווה צדק

"הרכבת בנווה צדק" או "מעבר הרכבת ברחוב הרצל", הוא ציור מאת הציירת הישראלית ציונה תג'ר.

הציור מתאר קטר של רכבת הנעה על פסי המסילה לאורך התווי של הרכבת בוואדי בנווה צדק. מסילת הרכבת יפו–ירושלים בתוואי זה הונחה בשלהי המאה ה-19. ברקע הציור מתואר גשר שלוש, הנחשב לגשר המודרני הראשון שהוקם בתל אביב-יפו. לצד תוואי המסילה ניתן להבחין בעמודי חשמל ובבתי העיר.

תג'ר בחרה להשתמש בנוסח מרוכך של סגנון הקוביזם. התיאור נסמך על צורות גאומטריות ועל מונוכרומטיות בצבע. עם זאת, ציורה של תג'ר משתמש בתיאור פרספקטיבי כדי להעצים את תחושת התנועה של הרכבת.
קטגוריה:ציונה תג'ר
קטגוריה:ציור ישראלי
קטגוריה:ההיסטוריה של רכבת ישראל
קטגוריה:ציור קוביסטי
קטגוריה:יפו
קטגוריה:ציורים משנות ה-1920
קטגוריה:תל אביב-יפו בתרבות ובאמנות
M36

M36 (מ-Messier 36, או NGC 1960) הוא צביר פתוח בקבוצת הכוכבים עגלון הנמצא במרחק של כ-4,100 שנות אור ממערכת השמש ומכיל כ-60 כוכבים.

== היסטוריה ==
הצביר מופיע ברשימותיו של האסטרונום האיטלקי ג'ובאני בטיסטה אודיירנה משנת 1654, אך לא ידוע מתי צפה בו. בשנת 1749 הוא נצפה על ידי האסטרונום הצרפתי גיום לה ז'נטיל שלא ידע על גילויו המוקדם יותר וב-2 בספטמבר 1764 הוא נצפה על ידי שארל מסיה, שתיאר אותו בקטלוג מסיה כצביר כוכבים שקשה לזהות את כוכביו וציין גם שלא נצפתה בצביר ערפילית.

לצביר דרגת בהירות נראית 6.3 וניתן לאתרו באמצעות משקפת כ-1.8 מעלות ממזרח לכוכב φ בעגלון. כוכבי הצביר הבהירים ביותר הם מדרגת בהירות 9.0, כך שקשה להבחין בהם באמצעות משקפת ורק באמצעות טלסקופ חובבים ניתן להבחין שמדובר בצביר. במרחק של כ-2.3 מעלות מצפון-מערב ל-M36 נמצא הצביר M38 וכ-3.7 מעלות ממזרח-דרום-מזרח לו, נמצא הצביר M37.

== מאפייני הצביר ==
קוטרו של M36 הוא כ-14 שנות אור ומרחקו ממערכת השמש הוא כ-4,100 שנות אור כך שגודלו הזוויתי הוא כ-12 דקות קשת, כ-40% מקוטרו של הירח המלא. הצביר מכיל כ-60 כוכבים צעירים וחמים כך שגילו של הצביר מוערך בכ-25 מיליוני שנים בלבד ואין בו ענקים כלל. חלק מכוכבי הצביר סובבים על צירם במהירות רבה מאוד והם דומים במאפייניהם לכוכבי הפליאדות, רק שמרחקו של צביר הפליאדות הוא עשירית מהמרחק אל M36 ולכן נצפה כבהיר בהרבה.

== קישורים חיצוניים ==

* [http://messier.seds.org/m/m036.html M36] בקטלוג מסיה באתר SEDS.
* 

36
קטגוריה:קבוצת הכוכבים עגלון
36
אמינות התקשורת

אמינות התקשורת היא ההסתברות לדעיכה בערוץ תקשורת אלחוטי כאשר ההספק הנקלט ירד מתחת לערך-סף כלשהו.
הנוסחה להסתברות היא:
<math>
Prob(P_r<P_{th})
=
\ \int_0^{P_{th}} f_{P(t)}(P')\,dP'=
1-e^{-\frac{P_{th}}{\vec P_r}}
=1-e^{-\frac{1}{FM}}
</math>

כאשר שולי הרעש הם:
<math>
Fade Margin
=
\frac{\vec P}{P_{th}}
</math>

כאשר <math>P_{th}</math> הוא הספק הסף שמתחתיו המערכת לא תעבוד כשורה ו-<math>\vec P</math> היא פונקציית פילוג ההספק שניתן לרשום אותה גם כך: <math>\vec P=\sigma^2</math> כאשר <math>\sigma</math> היא השונות.

נוסחה זו משמשת מהנדסי תקשורת לקבוע היכן צריך להציב אנטנות כדי שיהיה ניתן להעביר מידע עם סבירות נמוכה מאוד לטעויות כדי לאפשר למערכות לעבוד בצורה תקינה. הסיבות לדעיכות אינן ניתנות לשליטה ומתרחשות באופן סטוכסטי.

קטגוריה:הנדסת מערכות תקשורת
קטגוריה:תורת ההסתברות
M37

M37 (מ-Messier 37, או NGC 2099) הוא צביר פתוח עשיר בקבוצת הכוכבים עגלון הנמצא במרחק של כ-4,400 שנות אור ממערכת השמש ומכיל מאות כוכבים.

== היסטוריה ==
הצביר מופיע ברשימותיו של האסטרונום האיטלקי ג'ובאני בטיסטה אודיירנה משנת 1654, אך לא ידוע מתי צפה בו. למרות שהצביר בהיר יותר מ-M36 ומ-M38 הסמוכים, הוא לא התגלה על ידי האסטרונום הצרפתי גיום לה ז'נטיל שצפה בשניים האחרים בשנת 1749. לעומת זאת ב-2 בספטמבר 1764 הוא נצפה על ידי שארל מסיה, שלא ידע על גילויו המוקדם יותר ותיאר אותו בקטלוג מסיה כצביר של כוכבים קטנים שמוקפים בערפילית.

לצביר דרגת בהירות נראית 6.2 וניתן לאתרו באמצעות משקפת כ-4 מעלות ממזרח לכוכב χ בעגלון. כוכבי הצביר הבהירים ביותר הם מדרגת בהירות 9.0, כך שקשה להבחין בהם באמצעות משקפת ורק באמצעות טלסקופ חובבים ניתן להבחין שמדובר בצביר. במרחק של כ-3.7 מעלות ממערב-צפון-מערב ל-M37 נמצא הצביר M36.

== מאפייני הצביר ==
גודלו הזוויתי הנצפה של M37 הוא כ-24 דקות קשת, כשלושה רבעים מקוטרו של הירח המלא ומרחקו ממערכת השמש לא ידוע בוודאות ונע בין 4,100 ל-4,700 שנות אור, כך שקוטרו של M37 הוא בין 20 ל-25 שנות אור. הצביר מכיל כ-150 כוכבים שבהירות נראיתם היא מדרגה מתחת ל-12.5 ובסך הכל כ-500 כוכבים. יש בצביר למעלה מ-10 ענקים וגילו של הצביר מוערך בלפחות 300 מיליוני שנים – המבוגר ביותר מבין שלושת הצבירים M37, M36 ו-M38.

== קישורים חיצוניים ==

* [http://messier.seds.org/m/m037.html M37] בקטלוג מסיה באתר SEDS.
* 

37
קטגוריה:קבוצת הכוכבים עגלון
37
שולי הרעש (תקשורת)

בהנדסת מערכות תקשורת, למונח שולי הרעש יש את המשמעויות הבאות:

*צורת תכנון המאפשרת הגבר או רגישות מספיקים כדי להכיל דעיכות צפויות כדי להבטיח שאמינות התקשורת תישמר.

*הכמות שניתן להפחית מעוצמת אות בלי לגרום לנפילה מתחת לסף מסוים. לדוגמה: מערכת תקשורת לוויינית פועלת בשולי רעש של בין 25 ל-35 דציבלים.

את שולי הרעש נהוג לסמן באותיות FM וניתן לחשב על ידי הנוסחה: <math>
Fade Margin
=
\frac{\vec P}{P_{th}}
</math>

כאשר <math>P_{th}</math> הוא הספק הסף שמתחתיו המערכת לא תעבוד כשורה ו <math>\vec P</math> היא פונקציית פילוג ההספק שניתן לרשום אותה גם כך: <math>\vec P=\sigma^2</math> כאשר <math>\sigma</math> היא השונות.

קטגוריה:הנדסת מערכות תקשורת
קטגוריה:סטטיסטיקה
מדלין קאן

מדלין קאן (באנגלית: Madeline Kahn; 29 בספטמבר 1942 – 3 בדצמבר 1999) הייתה שחקנית קולנוע ותיאטרון יהודייה-אמריקאית זוכת פרס טוני. קאן הייתה מועמדת לארבעה פרסי גלובוס הזהב ולשני פרסי אוסקר על הופעותייה בסרטים "אוכפים לוהטים" ו"ירח של נייר".

== ביוגרפיה ==
נולדה בבוסטון בשם מדליין גייל וולפסון, לפאולה קאן ולברנרד וולפסון.
גדלה במשפחה יהודית מסורתית, הוריה התגרשו כשהייתה תינוקת ונישאו בשנית.
קאן למדה משחק בבית ספרה והופיעה במופעים מטעם בית הספר.
לאחר שסיימה תיכון התקבלה קאן ל"אוניברסיטת הופסטרה" שבלונג איילנד, שם למדה דרמה ומוזיקה, סיימה את לימודייה עם תואר בקלינאות תקשורת.

== קריירת משחק ==
=== קולנוע וטלוויזיה ===
קאן הופיעה בסרט קולנועי לראשונה ב-1968 בקומדיה הקצרה "היונה". התפרסמה לראשונה בסרטיו של פיטר בוגדנוביץ' "מה נשמע, דוק?" עליו קיבלה מועמדות לפרס גלובוס הזהב לפריצת השנה ו"ירח של נייר", שם שיחקה חשפנית בשם טריקסי דלייט והועמדה לפרס אוסקר לשחקנית המשנה הטובה ביותר ולפרס גלובוס הזהב בתפקיד משנה.
שיתפה פעולה עם מל ברוקס והופיעה בפרודיות שלו "אוכפים לוהטים" בתפקיד שהעניק לה מועמדות שנייה לפרס אוסקר לשחקנית המשנה הטובה ביותר, "פרנקנשטיין הצעיר" בתור אליזבת ארוסתו של ד"ר פרנקנשטיין (ג'ין ויילדר), תפקיד עליו הועמדה לפרס גלובוס הזהב לשחקנית המשנה, "ההיסטוריה המטורפת של העולם" בתור הקיסרית הרומאית נימפהו ו"מתח גבוה".

הופיעה בנוסף בסרטו של ג'ין ויילדר "עלילות אחיו הפיקח של שרלוק הולמס" בתפקיד זמרת האופרה ג'ני היל, בקומדיית המסתורין "רמז מסתורי" ובדרמה הפוליטית של אוליבר סטון "ניקסון" בתור מרתה אשתו של ג'ון מיטצ'ל התובע הכללי של הנשיא ארצות הברית ריצ'רד ניקסון (אנתוני הופקינס).
קאן דיבבה את העש הצועני בסרט האנימציה המוצלח "באג לייף" ושיחקה במשך שלוש עונות בקומדיית המצבים "קוסבי" בתור פאולין פוקס החברה של משפחת לוקאס.

=== תיאטרון ===
הצלחתה של קאן על בימות ברודוויי התבטאה בשלוש מועמדויות לפרס הטוני על תפקידיה במחזות "נולד אתמול", "בום בום בום", "על המאה ה-20" וזכייה אחת בשנת 1993 על הופעתה במחזה "האחיות רוזנוויג" לצידה של ג'יין אלכסנדר.

== מותה ==
קאן אובחנה בתחילת 1999 כחולת סרטן השחלה, לאחר טיפול שעברה המשיכה לעבוד כרגיל בסדרה "קוסבי", אך לדאבונה המחלה החמירה וקאן נפטרה בתחילת דצמבר כשהיא בת 57. לפני מותה הספיקה להינשא לחברה במשך מספר שנים, ג'ון האנסבורי.

== פילמוגרפיה נבחרת==

=== טלוויזיה ===
* חדשות ניו יורק (1995)

==קישורים חיצוניים==

* 

קטגוריה:ערכים שבהם תבנית בריטניקה אינה מתאימה
קטגוריה:בוגרי אוניברסיטת הופסטרה
קטגוריה:בוסטון: אישים
קטגוריה:ניו יורק: אישים
קטגוריה:שחקניות תיאטרון יהודיות אמריקאיות
קטגוריה:שחקני תיאטרון יהודים אמריקאים
קטגוריה:זוכי פרס טוני: שחקניות
קטגוריה:שחקניות קולנוע וטלוויזיה יהודיות אמריקאיות
קטגוריה:זוכי פרס אמי לבידור בשעות היום: הופעה בתוכנית ילדים
קטגוריה:שחקניות תיאטרון אמריקאיות
קטגוריה:אישים זוכי פרס דרמה דסק
קטגוריה:אמריקאיות שנולדו ב-1942
קטגוריה:אמריקאים שנולדו ב-1942
קטגוריה:אמריקאיות שנפטרו ב-1999
קטגוריה:אמריקאים שנפטרו ב-1999